# Sigurnosne napomene za radne stolove

- Izvucite utikač iz utičnice i/ili izvadite aku-bateriju iz električnog alata prije namještanja alata ili zamjene pribora. Nehotično pokretanje električnih alata može prouzročiti nezgode.

- Prije montaže električnog alata ispravno montirajte radni stol. Besprijekorna montaža je važna kako bi se izbjegla opasnost od urušavanja.

- Sigurno pričvrstite električni alat na radni stol prije uporabe. Klizanje električnog alata po radnom stolu može dovesti do gubitka kontrole nad njim.

- Radni stol stavite na čvrstu, ravnu i vodoravnu površinu. Ako se radni stol može otklizati i klimati, ne možete ravnomjerno i sigurno voditi izradak.

- Ne preopterećujte radni stol i ne koristite ga kao ljestve ili skelu. Preoptere‌ćenje ili stajanje na radnom stolu može dovesti do toga da se težište radnog stola pomakne prema gore i on će se prevrnuti.

- Izradak ne zabijajte silom u list pile. Ako bi se kod uporabe električnog alata koristila prevelika sila pritiska, radni stol bi se mogao prevrnuti.

- Pazite da su tijekom rada zategnuti svi vijci i spojni elementi. Labavi spojevi mogu dovesti do nestabilnosti i nepreciznih postupaka piljenja.

- Pobrinite se da dugački i teški izradci ne izbace radni stol iz ravnoteže. Dugački i teški izradci moraju biti podloženi ili poduprti na slobodnom kraju.

- Kod uvlačenja ili razvlačenja radnog stola ne stavljajte prste blizu zglobova radnog stola. Prsti bi se mogli prignječiti.