# Biztonsági előírások a munkaasztalokhoz

- Húzza ki a csatlakozó dugót a dugaszolóaljzatból, és/vagy vegye ki az akkumulátort az elektromos kéziszerszámból, mielőtt az elektromos kéziszerszámon beállítási munkákat végez, vagy tartozékokat cserél. Az elektromos kéziszerszámok akaratlan elindítása baleseteket okozhat.

- Szerelje teljesen és helyesen össze a munkaasztalt, mielőtt felszerelné rá az elektromos kéziszerszámot. A helyes összeszerelés igen fontos, hogy elkerülje az összedőlési veszélyt.

- Biztonságosan rögzítse az elektromos kéziszerszámot a munkaasztalra, mielőtt használatba venné. Ha az elektromos kéziszerszám elcsúszik a munkaasztalon, ez ahhoz vezethet, hogy a kezelő elveszíti az uralmát az elektromos kéziszerszám felett.

- A munkaasztalt egy szilárd, sík és vízszintes felületen rögzítse. Ha a munkaasztal elcsúszhat, vagy billeghet, a munkadarabot nem lehet egyenletesen és biztonságosan vezetni.

- Ne terhelje túl a munkaasztalt és ne használja azt sem létraként, sem állványként. A munkaasztal túlterhelése, vagy a munkaasztalra való felállás ahhoz vezethet, hogy a munkaasztal súlypontja magasabbra kerül és a munkaasztal felbillen.

- Ne erőltesse a munkadarabot a fűrészlapba. Ha az elektromos kéziszerszám használata közben a kezelő túl erős nyomást alkalmaz, a munkaasztal felbillenhet.

- Ügyeljen arra, hogy a munka során minden csavar és minden összekötő elem szorosan meg legyen húzva. Laza összeköttetések instabilitásokhoz és pontatlan fűrészelési folyamatokhoz vezethetnek.

- Gondoskodjon arról, hogy a hosszú vagy nehéz munkadarabok ne tudják kibillenteni a munkaasztalt az egyensúlyi helyzetéből. A hosszú és nehéz munkadarabok szabad végét alá kell támasztani.

- Ne tegye az ujjait a munkaasztal összetolásakor vagy széthúzásakor a csuklók közelébe. Ellenkező esetben becsípheti az ujjait.