# Bezpečnostné upozornenia pre pracovné stoly

- Pred vykonávaním nastavení na náradí alebo výmenou príslušenstva vytiahnite zástrčku zo zásuvky a/alebo vyberte akumulátor z elektrického náradia. Neúmyselné spustenie elektrického náradia býva zdrojom viacerých druhov úrazov.

- Prv než namontujete elektrické náradie, zostavte správne pracovný stôl. Bezchybné zmontovanie je dôležité preto, aby sa zabránilo nebezpečenstvu zrútenia.

- Pred použitím elektrické náradie bezpečne upevnite na pracovný stôl. Zošmyknutie elektrického náradia na pracovnom stole môže zapríčiniť stratu kontroly nad náradím.

- Pracovný stôl postavte na pevnú, rovnú a vodorovnú plochu. Keby sa pracovný stôl šmýkal alebo kýval, obrobok by sa nedal rovnomerne a spoľahlivo viesť.

- Nepreťažte pracovný stôl a nepoužívajte ho ako rebrík alebo lešenie. Preťaženie pracovného stola alebo postavenie sa naň môže spôsobiť to, že sa ťažisko pracovného stola presunie smerom hore a stôl sa prevráti.

- Obrobok nevrážajte silou do pílového kotúča. Keby ste používali pri práci s týmto elektrickým náradím príliš veľa sily, pracovný stôl by sa mohol prevrhnúť.

- Dbajte na to, aby boli pri práci všetky skrutky a spájacie prvky pevne utiahnuté. Uvoľnené spoje môžu mať za následok nestabilitu a viesť k nepresným výsledkom rezania.

- Zabezpečte, aby dlhé a ťažké obrobky nevyviedli pracovný stôl z rovnováhy. Dlhé a ťažké obrobky musia byť na voľnom konci podložené alebo podopreté.

- Keď pracovný stôl prisúvate k sebe alebo odťahujete od seba, nedávajte prsty do blízkosti kĺbov. Mohli by vám pomliaždiť prsty.