# Instrucţiuni privind siguranţa pentru masa de lucru

- Scoateţi ştecherul din priză şi/sau extrageţi acumulatorul din scula electrică înainte de a efectua reglajele aparatului sau de a înlocui accesoriile. Pornirea accidentală a sculelor electrice se poate solda cu accidente.

- Asamblaţi corect masa de lucru înainte de a monta scula electrică. Asamblarea corectă este importantă pentru a preveni riscul de prăbuşire.

- Fixaţi scula electrică pe masa de lucru înainte de a o utiliza. Alunecarea sculei electrice pe masa de lucru poate duce la pierderea controlului.

- Aşezaţi masa de lucru pe o suprafaţă fixă, plană şi orizontală. În cazul în care există riscul ca masa de lucru să alunece sau să se clatine, piesa de prelucrat nu va mai putea fi condusă uniform şi sigur.

- Nu supraîncărcaţi masa de lucru şi nu o utilizaţi ca scară sau ca schelă. Suprasolicitarea sau urcatul şi staţionarea pe masa de lucru poate duce la deplasarea în sus a centrului de greutate şi răsturnarea acesteia.

- Nu apăsaţi forţat pânza de ferăstrău pe piesa de prelucrat. Dacă în timpul utilizării sculei electrice se exercită o apăsare prea mare, masa de lucru se poate răsturna.

- Aveţi grijă ca în timpul lucrului toate şuruburile şi elementele de îmbinare să fie strânse ferm. Îmbinările slăbite pot duce la instabilitate şi tăieri imprecise.

- Asiguraţi-vă că piesele de prelucrat lungi şi grele nu dezechilibrează masa de lucru. Piesele de prelucrat lungi şi grele trebuie proptite sau sprijinite la capătul liber.

- Nu pune degetele în apropierea punctelor de articulaţie în timpul montării sau demontării mesei de lucru. Ţi le-ai putea strivi.