# Drošības norādījumi darba galdiem

- Pirms iestatīšanas vai rezerves daļu nomaiņas, izvelciet elektroinstrumenta kontaktdakšu no elektrotīkla kontaktligzdas un/vai izņemiet no tā akumulatoru. Elektro‌instrumentu nejauša ieslēgšanās dažkārt kļūst par cēloni nelaimes gadījumam.

- Pirms elektroinstrumenta nostiprināšanas pareizi samontējiet darba galdu. Pareiza galda uzbūve ir svarīga, lai nepieļautu tā sa‌bruk‌ša‌nu.

- Pirms elektroinstrumenta lietošanas droši nostipriniet to uz darba galda. Elektro‌instrumenta izslīdēšana uz darba galda var kļūt par cēloni kontroles zaudēšanai pār to.

- Novietojiet darba galdu uz cietas, līdzenas un līmeniskas virsmas. Ja darba galds izslīd vai sašķiebjas, apstrādājamo priekšmetu nav iespējams vienmērīgi un droši vadīt.

- Nepārslogojiet darba galdu un nelietojiet to kā kāpnes vai sastatnes. Darba galda pārslogošana vai stāvēšana uz tā var izraisīt darba galda smaguma centra pārvietošanos augšup un galda apgāšanos.

- Nekontaktējiet apstrādājamo priekšmetu ar zāģa asmeni ar lielu spēku. Ja, lietojot elektroinstrumentu, uz to tiek izdarīts pārāk liels spiediens, darba galds var apgāzties.

- Sekojiet, lai darba laikā būtu stingri pievilktas visas skrūves un savienojošie elementi. Vaļīgi savienojumi var būt par cēloni nestabilitātei un samazināt zāģēšanas precizitāti.

- Nodrošiniet, lai gari un smagi apstrādājamie priekšmeti neizraisītu darba galda līdzsvara zudumu. Gari un smagi zāģējamie priekšmeti brīvajā galā jānogulda uz piemērotas virsmas vai jāatbalsta.

- Sabīdot vai izbīdot darba galdu, nelieciet pirksuts savienojuma punkta tuvumā. Tas var izraisīt pirkstu saspiešanu.