# Sikkerhetsanvisninger for arbeidsbord

- Trekk støpselet ut av stikkontakten og/eller ta batteriet ut av elektroverktøyet før du foretar maskininnstillinger eller skifter ut tilbehørsdeler. En uvilkårlig starting av elektroverktøy er årsak til mange uhell.

- Sett arbeidsbordet korrekt opp før du monterer elektroverktøyet. For å unngå faren for at det faller sammen er det viktig at arbeidsbordet settes opp riktig.

- Fest elektroverktøyet sikkert på arbeidsbordet før du bruker det. Hvis elektroverktøyet glir på arbeidsbordet, kan du miste kontrollen.

- Sett arbeidsbordet på et fast, jevnt og vannrett underlag. Hvis arbeidsbordet kan gli eller vippe, kan ikke emnet føres jevnt og sikkert.

- Du må ikke overbelaste arbeidsbordet og ikke bruke det som stige eller stillas. Hvis du overbelaster eller står på arbeidsbordet, kan det føre til at tyngdepunktet endres og arbeidsbordet velter.

- Ikke kjør emnet inn i sagbladet med makt. Hvis det utøves for sterkt trykk ved bruk av elektroverktøyet, kan arbeidsbordet velte.

- Pass på at alle skruer og forbindelseselementer er ordentlig trukket til når du arbeider. Løse forbindelser kan føre til ustabilitet og unøyaktig saging.

- Pass på at ikke lange og tunge emner gjør arbeidsbordet ustabilt. Lange og tunge emner må støttes eller noe må legges under på den frie enden.

- Du må ikke holde fingrene i nærheten av leddpunktene når du skyver arbeidsbordet sammen eller trekker det fra hverandre. Du kan klemme fingrene.