# Sikkerhedsforskrifter til arbejdsbord

- Træk stikket ud af stikdåsen og/eller tag akkuen ud af el-værktøjet, før du foretager indstillinger på bordet eller skifter tilbehørsdele. Utilsigtet start af el-værktøj er årsagen til nogle uheld.

- Opstil arbejdsbordet korrekt, før du monterer el-værktøjet. En korrekt opstilling er vigtig for at forhindre, at underlaget falder sammen.

- Fastgør el-værktøjet sikkert på arbejdsbordet, før du tager det i brug. Hvis el-værktøjet skrider på arbejdsbordet, kan man tabe kontrollen over værktøjet.

- Stil arbejdsbordet på en fast, lige og vandret flade. Kan arbejdsbordet skride eller vakle, kan emnet ikke føres jævnt og sikkert.

- Overbelast ikke arbejdsbordet og brug det ikke som stige eller stillads. Overbelastning eller ophold oven på arbejdsbordet kan medføre, at arbejdsbordets tyngdepunkt forskydes opad og at arbejdsbordet vipper.

- Forsøg ikke at trykke emnet ind i savklingen med vold. Udøves for meget tryk, når el-værktøjet er i brug, kan arbejdsbordet vælte.

- Sørg for, at alle skruer og forbindelseselementer er spændt rigtigt fast under arbejdet. Løse forbindelser kan føre til instabilitet og unøjagtig saveproces.

- Sørg for, at lange og tunge emner ikke bringer arbejdsbordet ud af ligevægt. Lange og tunge emner skal understøttes i den frie ende ved at lægge noget ind under dem eller støtte dem mod noget.

- Sørg for at holde fingrene væk fra ledpunkterne, når arbejdsbordet skydes sammen eller trækkes ud. Fingrene kan komme i klemme.