# Tööpinkidega seotud ohutusnõuded

- Enne seadme seadistamist või lisavarustusosade vahetamist tõmmake pistik pistikupesast ja/või võtke aku elektrilisest tööriistast välja. Elektrilise tööriista soovitamatu käivitumine on sagedane õnnetuste põhjus.

- Enne elektrilise tööriista paigaldamist seadke töölaud korralikult üles. Laitmatu ülesseadmine on oluline kokkuvarisemisriski vältimiseks.

- Kinnitage elektriline tööriist enne selle kasutamist kindlalt töölauale. Elektrilise tööriista libisemine töölaual võib põhjustada kontrolli kaotuse.

- Asetage töölaud tugevale, tasasele ja horisontaalsele pinnale. Kui töölaud saab libiseda või kõikuda, ei saa töödeldavat detaili ühtlaselt ja kindlalt juhtida.

- Ärge koormake töölauda üle ja ärge kasutage seda redeli või tellinguna. Ülekoormamine või töölaual seismine võib põhjustada seda, et töölaua raskuskese nihkub kõrgemale ja töölaud kukub ümber.

- Ärge suruge töödeldavat detaili jõuga vastu saeketast. Kui elektrilise tööriista kasutamisel rakendada liigset survet, võib töölaud ümber minna.

- Jälgige, et töötamisel oleksid kõik kruvid ja ühenduselemendid kindlalt kinnitatud. Loksuvad ühendused võivad põhjustada ebastabiilsust ja ebatäpseid saagimistoiminguid.

- Kontrollige, et pikad ja rasked töödeldavad detailid töölauda tasakaalust välja ei vii. Pikad ja rasked töödeldavad detailid tuleb vabast otsast toestada.

- Ärge pange töölaua kokkulükkamisel ega teineteisest eemale nihutamisel sõrmi liigendite lähedusse. Sõrmi võidakse muljuda.