# Указания за безопасност за работни плотове

- Преди да започнете да настройвате електроинструмента или да заменяте работния инструмент, изключвайте щепсела от контакта, респ. изваждайте акумулаторната батерия от електроинструмента. Честа причина за трудови злополуки е включването на електоринструмента по невнимание.

- Преди да монтирате електроинструмента, сглобете внимателно и правилно стенда. Правилното сглобяване е важно за предотвратяване на опасността от падането му по време на работа.

- Преди да започнете работа с електроинструмента, се уверявайте, че е закрепен към стенда здраво. Приплъзването на електроинструмента в стенда може да предизвика загуба на контрол над него.

- Поставете стенда на твърда, равна и хоризонтална повърхност. Ако стендът се плъзга или се люлее, детайлът не може да бъде воден равномерно и сигурно.

- Не претоварвайте стенда; не го използвайте за стълба или като скеле. Претоварването или стъпването върху стенда може да предизвика изместване на центъра на тежестта му нагоре и настрани и обръщането му.

- Не врязвайте детайла рязко в циркулярния диск. Ако, докато ползвате електроинструмента, прилагате твърде голяма сила, стендът може да се преобърне.

- Когато работите със стенда, внимавайте всички винтове и съединителни елементи да са затегнати здраво. Разхлабени съединения могат да предизвикат нестабилност и неточност при рязането.

- Уверявайте се предварително, че дълги и тежки детайли няма да изместят центъра на тежестта на стенда и да го преобърнат. Свободните краища на дълги и тежки детайли трябва да бъдат подпирани по подходящ начин.

- При сгъване или разгъване на стенда не поставяйте пръстите си в близост до шарнирните съединения. Съществува опасност да прищипете пръстите си.